Στο ζεστό και φιλόξενο χώρο του **Ορφανοτροφείου Βόλου ,** το απόγευμα του **Σαββάτου 21 Μαρτίου 2014,** γιόρτασαν οι μαθητές των Ιδιωτικών Εκπαιδευτήριων Βόλου **«ΠΡΟΜΗΘΕΑΣ»** την επέτειο της 25ης Μαρτίου 1821 με το ανέβασμα της θεατρικής παράστασης **«Ρήγας Βελεστινλής ο επαναστάτης»** της Ουρανίας Μπομπότη.

 Οι μαθητές, ντυμένοι με εθνικές φορεσιές, παρουσιάστηκαν με υπερηφάνεια στους αντίστοιχους ρόλους αποδίδοντας τιμή και δόξα στους ήρωες της επανάστασης. Μνήμες και συγκίνηση στις ψυχές των παλαιότερων γέννησαν τόσο οι καθηλωτικές ερμηνείες των μαθητών όσο και τα τραγούδια τους. Το θεατράκι του Ορφανοτροφείου ήταν γεμάτο από κόσμο που με ενθουσιασμό καταχειροκρότησε την παράσταση. Τη γενικότερη καλλιτεχνική επιμέλεια ανέλαβε η εικαστικός κα. Χρηστίδη Ανθή. Τον ήχο και το φωτισμό φρόντισε ο Τάσος Κουλούρης. Γονείς και φίλοι τίμησαν την επετειακή εκδήλωση με την παρουσία τους καθώς και με την προσφορά τους σε εδέσματα προς τιμήν της μικρής δεξίωσης που ακολούθησε.

Την παράσταση προλόγισε ο πρόεδρος της Επιστημονική Εταιρεία Μελέτης Φερών- Βελεστίνου- Ρήγα **Δρ. Δημ. Καραμπερόπουλος** και χαιρέτησε η πρόεδρος του ΔΣ του Ορφανοτροφείου Βόλου **κα** **Τσιανάκα** , η πρόεδρος του Φιλοπτώχου **κα. Κοπάνου** καθώς και η Πρόεδρος Επιτροπής Παιδείας Δήμου Βόλου **κα. Σ. Μπαρτζιώκα**.